Ikt. szám: 49927-3/2021

#### E L Ő T E R J E S Z T É S

### Szombathely Megyei Jogú Város Városstratégiai, Idegenforgalmi és Sport Bizottságának

###  2021. június 22-i ülésére

**Tájékoztatás a város teljes területének csapadékvíz elvezetésére vonatkozó vízjogi üzemeltetési engedély beszerzésének ütemezéséről**

A Szombathely város területére korábban készült egységes vízjogi üzemeltetési engedély érvényessége lejárt, ezért szükséges annak ismételt megszerzése.

Az engedélyezéshez szükséges tervdokumentáció összeállítása olyan nagy feladat, hogy több részletben oldható csak meg. A vízügyi hatósággal egyeztetett módon a város területét több kisebb, önállóan kezelhető vízgyűjtő területre osztottuk fel.

A várható tervezési költségek megismerése érdekében 2 területre kértünk be indikatív árajánlatot:

 Arany-patak vízgyűjtő területe: 5.080.000,- Ft bruttó

 Gyöngyös 1. részgyűjtő (Joskar-Ola városrész): 7.620.000,- Ft bruttó

A várható költségeket figyelembe véve, a 11 részterület terveit félévenkénti ütemezéssel kívánjuk elkészíttetni az alábbiak szerint:

| **Rész terület megnevezése** | **Terület meghatározása** | **Az üzemeltetési engedélyezési terv benyújtása** |
| --- | --- | --- |
| Arany-patak vízgyűjtő területe | Dolgozók útja – Kárpáti K. u. – Homok u. – Síp u. – Pálos K. u. – Dombtető u. | 2021.12.31. |
| Gyöngyös 1. részgyűjtő | Joskar-Ola lakótelep – vasút – Szt.Gellért u. – Hunyadi u. | 2022.06.30. |
| Perint 1. részgyűjtő | Oladi lakótelep – Sorok-Perint – Gagarin u. – Jókai Mór u. – Jégpince u. – Síp u. – Homok u. – Kárpáti K. u. | 2022.12.31. |
| Perint 2. részgyűjtő | 89. sz. főút – 87. sz. főút – 11\_es Huszár út – Eperjes u. – Szűrcsapó u. – Sorok-Perint – Váci M. u. – Gyöngyös műcsatorna | 2023.06.30. |
| Perint 3. részgyűjtő | (89. sz. főút – Gyöngyös műcsatorna – Váci M. u. – Sorok-Perint | 2023.12.31. |
| Perint 4. részgyűjtő | Szűrcsapó u. – Paragvári u. – Deák F. – Sorok-Perint valamint Brenner T. körút és környezete – Csatár u. – Sorok-Perint | 2024.06.30. |
| Perint 5. részgyűjtő | Szt. Flórián krt. – Gyöngyös műcsatorna – Hunyadi J. u. – Szőlős u. – Újvilág u. – Sorok-Perint | 2024.12.31. |
| Kupor árok befogadó | Minerva lakótelep és Stromfeld lakótelep | 2025.06.30. |
| Gyöngyös 2. részgyűjtő | Szt. Gellért u. – Gyöngyös műcsatorna – Szentgotthárdi vasútvonal – Rumi út | 2025.12.31. |
| Bogáca ér befogadó 1.(Pick árok) | Vasúttól keletre eső városrész | 2026.06.30. |
| Bogáca ér befogadó 2.(Sárdi ér) | Szentkirály és Bogát városrész | 2026.12.31. |

Az ütemezést a Polgármester Úr nevében a vízügyi hatóság felé is megküldtük, aki ezt elfogadta.

Kérem a Tisztelt Bizottságot a tájékoztatót megismerni és elfogadni, illetve a továbbiakban a költségvetés összeállításakor a fedezet biztosítását támogatni szíveskedjen.

**Szombathely, 2021. június …..**

 /: Horváth Soma :/

**Határozati Javaslat**

**…/2021.(VI.22.) VISB. sz. határozat**

A Városstratégiai, Idegenforgalmi és Sport Bizottság a város teljes területének csapadékvíz elvezetésére vonatkozó vízjogi üzemeltetési engedély beszerzésének ütemezéséről szóló előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) önk. rendelet 54. § (1) bekezdés 18. pontja alapján az alábbi döntést hozta:

A Bizottság a város teljes területének csapadékvíz elvezetésére vonatkozó vízjogi üzemeltetési engedély beszerzésének ütemezéséről szóló tájékoztatót elfogadja.

A Bizottság támogatja, hogy az Arany-patak vízgyűjtő területére vonatkozó vízjogi üzemeltetési engedély beszerzéséhez szükséges tervek készíttetése megkezdődjön a „Tervezések hatósági díja lejáró engedélyekhez” sor terhére.

**Felelős**: Tóth Kálmán, a Városstratégiai, Idegenforgalmi és Sport Bizottság elnöke

 (a végrehajtás előkészítéséért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal